אז לקחתם מנהל SEO מקצועי והתחלתם תהליך של קידום אורגני. קיבלתם את הדו"ח החודשי הראשון, וחשכו עיניכם – אין לכם מושג מה כתוב שם!\
\
אל תדאגו, כל מי שנכנס לתחום הזה לא מבין שום דבר בהתחלה ושואל את עצמו מה זה בכלל CTR, למה Backlinks זה חשוב ולמה SERP נשמע כמו ראשי תיבות של מחלה (למי מכם שמעוניין - כתבתי מילון עם כל המונחים לקידום אורגני).
אז אם אתם רוצים להצליח להבין מה המקדם שלכם עושה בשביל האתר שלכם ולמדוד את ההתקדמות שלו, יש לכם שתי אופציות:
לקבוע איתו פגישה אחד על אחד או בוידיאו בה הוא יסביר לכם מה הוא עושה ועל כמה מדדים חשובים שבעזרתם מודדים התקדמות.
לקרוא בעצמכם קצת על התחום וללמוד את המונחים הבסיסיים.
בסופו של דבר, חשוב שתדעו מה הוא עושה ואם האתר שלכם מתקדם. אבל מצד שני, אל תשכחו שלקחתם מקדם אורגני כדי שלא תצטרכו להתעסק בזה בעצמכם ואתם לא צריכים לדעת בדיוק מה המקדם שלכם עושה.